Рэспубліка Беларусь далучылася да Канвенцыі па ахове і выкарыстанні трансгранічных вадацёкаў і міжнародных азёр (Канвенцыя па водах). Гэты дакумент уступіў у сілу 6 кастрычніка 1996 года. Для Рэспублікі Беларусь пачатак дзеяння гэтага дакумента лічыцца з 27 жніўня 2003 года. Як прыклад міжнароднага супрацоўніцтва ў рамках гэтай Канвенцыі можна прывесці Праграму ПРААН - ГЭФ «Экалагічнае аздараўленне басейна Дняпра 2000-2004 гады». Праграма накіраваная на распрацоўку сістэмы мерапрыемстваў і механізмаў іх ўкаранення з мэтай экалагічнага адраджэння трансгранічнай ракі Дняпро. Праграма рэалізуецца агульнымі намаганнямі трох Прыдняпроўскіх дзяржаў – Рэспублікай Беларусь, Расійскай Федэрацыяй і Украінай. Больш падрабязную інфармацыю аб выніках праграмы можна атрымаць у сетцы Інтэрнэт па адрасах: dnipro.ecobase.org.ua і www.undp-gef-dnipro.com